# Temasamling om familie, gruppeoppgaver

Utviklet av Hamarøy og Sagfjord menigheter

**Før dere begynner:**

Rydd plass slik at dere kan sitte i sirkel.

Presentasjonsrunde hvis ikke alle er kjent. Si litt om hva som skal skje, om dere skal ta en pause underveis osv.

**Underveis:** Ta en time out i løpet av gruppearbeidet og analyser kommunikasjonen i gruppa.

Spørsmål:

Analyser kommunikasjonen i sketsjen. (se vedlegg drama om familie)

Hva ødela kommunikasjonen?

Hvem kunne gjort noe for å bedre kommunikasjonen?

Hvilken rolle hadde de involverte? (mor, far, datter, venninne)

Når vi snakker om kommunikasjon kaller vi ulike ting som forstyrrer kommunikasjonen for støy. Hvilke typer støy fantes i denne kommunikasjonen?

Hva kan vi gjøre for å finne ”rett kanal” i en slik situasjon?

Er det mulig å finne mors kanal her?

**Non verbal kommunikasjon**.

Øvelse 1:

Arbeid i par. Den ene parten skal fortelle entusiastisk om ditt favorittlag, popgruppe, film el. Den andre skal lytte, men være totalt uengasjert. To minutt, så bytter dere rolle.

Hva skjedde? Hvordan var opplevelsen av å ha en uinteressert tilhører?

Øvelse 2:

Fortsett å jobbe i par. Nå er ikke oppgaven kjent for begge. De trekker lapper. Begge får beskjed om å gå bortover gulvet mot den andre. Den ene får beskjed om å hilse hjertelig, den andre om å overse motparten fullstendig.

Hva skjedde?

Hva er non verbal kommunikasjon? Nevn eksempler.

Hvordan virker non verbal kommunikasjon på oss?

Hvor bevisst er vi på hva vi kommuniserer non verbalt?

Øvelse 3:

Rollespill. Tre og tre. En observatør, en forelder og en ungdom. Ungdommen skal ut på fest og diskusjonen går på innetid. Ungdommen argumenterer for at det er fridag neste dag, forelderen er engstelig og vil ha kontroll. To – tre minutt diskusjon. De tre som var sammen diskuterer hva som skjedde. Observatøren gir tilbakemelding på både verbal og nonverbal kommunikasjon

Oppsummering:

Dersom dere har mer tid, kan dere se litt tilbake på øvelsene. Er det noe ungdommene har festet seg med? Noe de har lyst å diskutere.